cyanic-selkie/wikianc huggingface dataset:
ประเทศไทยในสงครามเวียดนาม
ประเทศไทยในสงครามเวียดนาม ราชอาณาจักรไทยในสมัยรัฐบาลทหารจอมพล ถนอม กิตติขจร มีบทบาทนำในสงครามเวียดนาม ประเทศไทยเป็นผู้จัดหากำลังภาคพื้นรายใหญ่สุดอันดับ 3 แก่เวียดนามใต้ รองจากสหรัฐและเกาหลีใต้
ชนวนเหตุ
ในเดือนตุลาคม พ.ศ. 2510 มีการส่งกรมทหารอาสาสมัคร (จงอางศึก) ไปยังค่ายเบียร์แคต ณ เบียนฮหว่า เพื่อรบเคียงบ่าเคียงไหล่กับทหารอเมริกัน ออสเตรเลีย นิวซีแลนด์และเวียดนามใต้ ในปี พ.ศ. 2511 กรมทหารอาสามัคร ถูกแทนด้วยกองพลทหารอาสาสมัคร (เสือดำ)
มีทหารไทยรับราชการสงครามในเวียดนามใต้ประมาณ 40,000 นาย, เสียชีวิตในการหน้าที่ 351 นาย และอีก 1,358 นาย ที่ได้รับบาดเจ็บจากสงคราม
มีการถอนกำลังภาคพื้นดินไทยชุดสุดท้ายออกจากเวียดนามใต้เมื่อวันที่ 5 กุมภาพันธ์ 2515
หลังจากสิ้นสุด
การมีส่วนร่วมของไทยในสงครามเวียดนามยังเสริมสร้างความสัมพันธ์กับสหรัฐ ตลอดระยะสงคราม สหรัฐเทความช่วยเหลือทางเศรษฐกิจและการทหารรวมมูลค่า 1,100 ล้านดอลลาร์สหรัฐ ส่วนหน่วยงานเพื่อการพัฒนาระหว่างประเทศสหรัฐ (USAID) เทงบช่วยเหลืออีก 590 ล้านดอลลาร์สหรัฐ ทั้งช่วยเศรษฐกิจไทยและจ่ายค่าเข้าร่วมสงครามของไทยโดยอ้อม ผู้ประกอบการไทยสร้างโรงแรม ร้านอาหารและบาร์เพื่อต้อนรับทหารอเมริกันที่ประจำการในประเทศ ทำให้เงินตราต่างประเทศไหลเข้าประเทศ เมื่อสงครามยุติ ประเทศไทยได้เก็บยุทธภัณฑ์และโครงสร้างพื้นฐานทั้งหมดที่อเมริกันเหลือไว้ให้ ซึ่งมีส่วนช่วยทำให้ชาติทันสมัย
Urohaustoriidae
Urohaustoriidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
สปีชีส์ในสกุล ได้แก่:
รีบาวด์
รีบาวด์ (อังกฤษ rebound) เป็นศัพท์ทางกีฬาที่ใช้ในกีฬาหลายประเภทเช่น บาสเกตบอลและเน็ตบอล เรียกการจับลูกหลังการชู้ตลูกพลาด รีบาวด์ถือเป็นส่วนสำคัญหนึ่งในเกม เพราะสามารถนำไปสู่การเปลี่ยนมือระหว่างการรุกและรับ
ในบาสเกตบอล รีบาวด์ แบ่งได้เป็น สถิติเกี่ยวกับการรีบาวด์ เช่นจำนวนครั้ง หรือ จำนวนครั้งเฉลี่ยต่อเกม (rebound per game, RPG) มักมีการบันทึกเอาไว้ เป็นตัววัดประสิทธิภาพการเล่นที่ดีตัวหนึ่ง โดยเฉพาะผู้เล่นที่ยืนในตำแหน่งใกล้แป้น เช่น เพาเวอร์ฟอร์เวิร์ด และ เซ็นเตอร์ ในบาสเกตบอลเป็นต้น
กีฬาระบำใต้น้ำในโอลิมปิกฤดูร้อน 1992 – บุคคลหญิง
กีฬาระบำใต้น้ำในโอลิมปิกฤดูร้อน 1988 ประเภทบุคคลหญิง แข่งขันที่บาร์เซโลนา ประเทศสเปน รอบชิงชนะเลิศจัดขึ้นในวันที่ 6 สิงหาคม ค.ศ. 1992 โดยการแข่งขันครั้งนี้เป็นครั้งที่ 3 และเป็นครั้งสุดท้ายที่จัดการแข่งขันประเภทนี้ในโอลิมปิก
ประเทศนอร์เวย์ในโอลิมปิกฤดูร้อน 1936
ประเทศนอร์เวย์ เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาตินอร์เวย์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 70 คน ใน 12 ชนิดกีฬา ผลการแข่งขันครั้งนี้ประเทศนอร์เวย์ได้รับเหรียญรางวัลแบ่งเป็น 1 เหรียญทอง 3 เหรียญเงิน และ 2 เหรียญทองแดง รวมทั้งหมด 6 เหรียญ
กรีฑา
ผลการแข่งขันดังนี้ :
น้ำพุเตรวี
น้ำพุเตรวี (Fontana di Trevi) เป็นน้ำพุที่ตั้งอยู่ที่เขตเตรวีในกรุงโรมในประเทศอิตาลี เป็นน้ำพุที่มีความสูง 25.9 เมตร (85 ฟุต) และกว้าง 19.8 เมตร (65 ฟุต) และน้ำพุแบบบาโรกที่ใหญ่ที่สุดในกรุงโรม
ประวัติก่อน ค.ศ. 1629 ของสะพานส่งน้ำและที่ตั้งของน้ำพุ
ประเพณีโรมันคือการสร้างน้ำพุอันสง่างามตรงปลายสุดของสะพานส่งน้ำมารื้อฟื้นกันอีกครั้งในคริสต์ศตวรรษที่ 15 ในยุคฟื้นฟูศิลปวิทยา ในปี ค.ศ. 1453 สมเด็จพระสันตะปาปานิโคลัสที่ 5 ก็ทรงซ่อมสะพานส่งน้ำแวร์จิเนเสร็จและทรงสร้างอ่างน้ำพุง่ายๆ ที่ออกแบบโดยสถาปนิกมนุษย์นิยมลีออน บาตติสตา อัลเบอร์ติเพื่อเป็นการฉลองน้ำที่มาถึง
การว่าจ้าง, การก่อสร้าง และ การออกแบบ
ในปี ค.ศ. 1629 สมเด็จพระสันตะปาปาเออร์บันที่ 8 ก็ทรงพบว่าน้ำพุเดิมไม่ใหญ่โตพอ พระองค์จึงทรงให้จานโลเรนโซ แบร์นินีออกแบบน้ำพุใหม่ แต่เมื่อเออร์บันสิ้นพระชนม์โครงการก็ระงับไป สิ่งที่แบร์นินีทำคือย้ายที่ตั้งของน้ำพุไปทางอีกด้านหนึ่งของจตุรัสให้หันไปทางวังคิรินาล (Quirinal Palace) แม้ว่าโครงการของแบร์นินีจะเป็นการรื้อทิ้งสำหรับน้ำพุซาลวิ แต่ก็ยังมีร่องรอยของแบร์นินีในน้ำพุที่สร้างใหม่ ร่างที่ออกแบบโดยเปียโตร ดา คอร์โทนาก็ยังคงรักษาไว้ที่อัลแบร์ตินาในเวียนนาและอีกหลายแบบที่เขียนกันในต้นคริสต์ศตวรรษที่ 18 แต่ไม่ได้ลงชื่อ และโครงการที่เชื่อกันว่าเป็นของนิโคลา มิเคตติ อีกแบบหนึ่งเชื่อว่าออกโดยเฟอร์ดินานโด ฟูกา and a French design by Edme Bouchardon.
ระหว่างสมัยบาโรกก็มีการแข่งขันออกแบบสิ่งก่อสร้างต่างๆ กันขนานใหญ่ที่รวมทั้งน้ำพุและแม้แต่บันไดสเปน ในปี ค.ศ.1730 สมเด็จพระสันตะปาปาคลีเมนต์ที่ 12 ก็ทรงจัดการแข่งขันออกแบบที่นิโคลา ซาลวิเดิมแพ้แก่อเลสซานโดร กาลิเลอิ — แต่ประชาชนโรมก็ประท้วงเพราะกาลิเลอิเป็นชาวฟลอเรนซ ซาลวิจึงกลับมาได้รับสัญญาจ้างแทนที่ การก่อสร้างเริ่มขึ้นในปี ค.ศ. 1732 และเสร็จในปี ค.ศ. 1762 นานหลังจากพระสันตะปาปาคลีเมนต์สิ้นพระชนม์ไปแล้ว เมื่อประติมากรรมโอเชียนัส (เทพเจ้าแห่งน้ำ) โดยปิเอโตร บรัคชิ (Pietro Bracci) ได้รับการติดตั้งในช่องกลางน้ำพุ
ซาลวิเสียชีวิตในปี ค.ศ. 1751 เมื่อน้ำพุสร้างไปได้เพียงครึ่งหนึ่ง แต่ก่อนที่จะเสียชีวิตซาลวิก็จงใจที่จะซ่อนป้ายช่างตัดผมที่ไม่ต้องตาโดยการซ่อนอยู่ข้างหลังแจกันใหญ่ที่เรียกว่า “asso di coppe”
น้ำพุเตรวีสร้างเสร็จในปี ค.ศ. 1762 โดยโจวานนิ เปาโล ปานนินิ (Giovanni Paolo Pannini) ผู้สร้าง “ทริเวีย” สาวพรหมจารีแทนที่อุปมานิทัศน์ของอกริพพาที่วางไว้แต่เดิม
การบูรณปฏิสังขรณ์
น้ำพุเตรวีได้รับการบูรณปฏิสังขรณ์ในปี ค.ศ. 1998 โดยการทำความสะอาดงานหินและสร้างระบบปั๊มน้ำใหม่
ในแต่ละวัน มีผู้โยนเหรียญลงไปในน้ำพุเตรวีราว 3,000 ยูโร โดยการยืนหันหลังแล้วโยนเหรียญข้ามศีรษะตนเองลงไป ซึ่งเงินจำนวนนี้นำไปใช้ในการบำรุงซูเปอร์มาร์เก็ตสำหรับผู้ยากจนในกรุงโรม แต่ก็ยังมีผู้พยายามขโมยเงินในอ่างน้ำพุอยู่เสมอ การโยนเหรียญลงในน้ำพุนี้เป็นความเชื่อตั้งแต่ยุคโรมันโบราณที่ว่าหากใครทำเช่นนี้แล้วจะได้กลับมาเยือนกรุงโรมอีก
ในกลางปี ค.ศ. 2014 ได้มีการบูรณะน้ำพุเตรวีอีกครั้ง โดยเป็นการระดมเงินบริจาคเพื่อการนี้จากบริษัทเอกชนและบุคคลทั่วไป เนื่องจากทางการไม่มีงบประมาณเพียงพอ กำหนดเสร็จในฤดูใบไม้ร่วง ค.ศ. 2015
แหล่งข้อมูลอื่น
<BR>
ยอดมือปราบ
ยอดมือปราบ หรือ มือสังหารเจ็ด (七杀手, Qi Sha Shou; Seven Assassins) เป็นนิยายกำลังภายในขนาดสั้นที่แต่งโดยโกวเล้ง ตีพิมพ์ในปี ค.ศ. 1975 ยอดมือปราบ เป็นตอนที่เจ็ด ของ สุดยอดอาวุธทั้งเจ็ด แต่ยังมีความสับสนในการบรรจุเข้าไปในทำเนียบ สุดยอดอาวุธทั้งเจ็ดของโกวเล้ง เนื่องจากในเรื่องไม่มีการกล่าวถึงอาวุธใดโดดเด่น
โดยบางแห่ง ยอดมือปราบ ไม่ได้ถูกบรรจุเข้าไปในชุด สุดยอดอาวุธทั้งเจ็ด แต่เป็นเรื่อง หมัดพิฆาต แทนซึ่งตัวละครเอกใน หมัดพิฆาต จะเป็นตัวละครตัวรองจากเรื่อง ทวนทมิฬ ส่วนเรื่อง ยอดมือปราบ ถูกแยกไว้ต่างหาก และในบางแห่งจะบรรจุทั้งเรื่อง ยอดมือปราบ และ หมัดพิฆาต เข้าไปในชุด สุดยอดอาวุธทั้งเจ็ดของโกวเล้ง
Uristidae
สปีชีส์ในสกุล ได้แก่:
สัญญากับมาร
สัญญากับมาร (deal with the Devil, pact with the Devil หรือ devil's contract) หรือ การต่อรองแบบเฟาสต์ (Faustian bargain) เป็นความเชื่อทางวัฒนธรรมที่แพร่หลายในภาคตะวันตกของโลก และได้รับการเสริมเติมแต่งเป็นอันมากจากตำนานของเฟาสต์ (legend of Faust) และตำนานเรื่องมารเมฟิสโตเฟลิส (Mephistopheles) แต่พบมากในนิทานพื้นบ้านที่เกี่ยวกับศาสนาคริสต์
ตามความเชื่อดั้งเดิมในแม่มดของชาวคริสต์ สัญญากับมารเป็นสัญญาระหว่างมนุษย์ ซึ่งเรียก "ผู้ขันต่อ" (wagerer) ฝ่ายหนึ่ง กับซาตาน (Satan) หรือมารอื่น ๆ อีกฝ่ายหนึ่ง ซึ่งมนุษย์เสนอจะยกวิญญาณของตนให้แก่มาร เพื่อแลกกับการที่มารจะกระทำบางสิ่งบางอย่างให้ การตอบแทนของมารนี้ว่ากันว่าแตกต่างกันไปแล้วแต่ความเชื่อ อาทิ ความเยาว์วัย ความมั่งมี ความรู้ หรืออำนาจวาสนา ยังเชื่อกันด้วยว่า บางคนทำสัญญาเช่นนี้เพียงเพื่อเป็นสัญลักษณ์ว่าจะนับถือมารเป็นนาย และไม่ต้องการสิ่งใดแลกเปลี่ยนเลย อย่างไรก็ดี การต่อรองเช่นนี้นับเป็นสิ่งอันตรายมากสิ่งหนึ่ง ด้วยว่าค่าตอบแทนแรงงานของมารนั้นคือวิญญาณของผู้ขันต่อเอง เรื่องเล่ามักจบแบบสอนใจว่า นักเสี่ยงโชคผู้บ้าระห่ำพบความวิบัติชั่วกัลปาวสาน หรือในทางตรงกันข้าม อาจจบแบบตลกขบขันว่า ไพร่ที่หลักแหลมเอาชนะมารด้วยอุบายอันแยบยล
ความหวังในสิ่งเหนือธรรมดาอย่างแจ้งชัดนั้น บางทีก็เรียกว่าเป็นสัญญากับมาร นับตั้งแต่เรื่องสะพานมารในยุโรป ไปจนถึงความสามารถเล่นไวโอลินได้อย่างบรรเจิดของ นิกโกเลาะ ปากานีนี (Niccolò Paganini)
ภาพรวม
สัญญากับมาร จะทำด้วยวาจาหรือเป็นลายลักษณ์อักษรก็ได้ สัญญาที่เป็นวาจามักกระทำด้วยเรียกมาร โดยวิธีวิงวอนถึง (invocation) สังวัธยายมนตร์ (conjuration) หรือพิธีกรรมอย่างอื่นอันเรียกมารได้ โดยเมื่อบุคคลนั้น ๆ คิดว่า มารมาอยู่เบื้องหน้าแล้ว เขาจะร้องขอให้มารช่วยเหลือ และสัญญาจะยกวิญญาณของเขาให้เป็นการแลกเปลี่ยน การพิจารณาคดีและไต่สวนแม่มดได้ความว่า มารจะทำร่องรอยไว้บนร่างกายของคู่สัญญา เป็นรอยที่ลบไม่ออก เรียกว่า "รอยมาร" (diabolical mark) สำหรับใช้อ้างว่ามีสัญญาต่อกัน และว่ากันว่า บุคคลผู้มีรอยมารอยู่บนร่างกายจะไม่รู้สึกเจ็บปวดในรอยนี้เลย ส่วนสัญญาที่ทำเป็นลายลักษณ์อักษรนั้น ก็ใช้วิธีเรียกมารอย่างเดียวกัน แต่จะมีการทำลายลักษณ์อักษร โดยมนุษย์ที่เป็นคู่สัญญาจะลงลายมือชื่อของตนด้วยเลือดของตน บางทีก็ว่ากันว่า ลายลักษณ์อักษรทั้งฉบับนั้นเขียนด้วยเลือด ขณะที่นักมารวิทยา (demonologist) ว่ามีการใช้หมึกแดงแทนเลือด ที่ว่าใช้เลือดสัตว์เขียนแทนเลือดมนุษย์ก็มี ลายลักษณ์อักษรนี้อาจเป็นหนังสือสัญญาฉบับหนึ่ง หรือเป็นการลงลายมือชื่อในบัญชีแดง (Red Book) ของซาตานก็ได้
แม้จะมีการสร้างเครื่องยืนยันถึงความมีอยู่ของสัญญากับมาร แต่ก็มีผู้วิพากษ์วิจารณ์ว่า ไม่แน่ว่าสิ่งเหล่านี้จะเป็นของแท้ ทำขึ้นขณะวิกลจริต หรือเป็นพยานหลักฐานเท็จที่มีขึ้นสำหรับใช้ในศาล อย่างไรก็ดี สิ่งเหล่านี้มักประกอบด้วยลายลักษณ์ประหลาดซึ่งเชื่อกันว่าเป็นลายมือชื่อหรือตราประทับของมารที่แต่ละตนจะมีเป็นเอกลักษณ์เฉพาะของตน ตำรับตำราหลายเล่ม เช่น กุญแจดอกเล็กของโซโลมอน (Lemegeton Clavicula Salomonis, Lesser Key of Solomon) พรรณนาถึง "รอยมาร" เอาไว้ ส่วน ค้อนของทุรชน (Malleus Maleficarum, Hammer of the Evildoers) กล่าวถึงสัญลักษณ์ประเภทที่อ้างว่าเป็นตัวอย่างของสัญญากับมาร โดยเฉพาะที่เกี่ยวกับสตรีเพศ
ตามมารวิทยา การจะเรียกมารแต่ละตนนั้นมีกำหนดวันเวลาแน่ชัดอยู่ การจะทำสัญญากับมารจึงต้องให้ถูกที่ถูกเวลาด้วย นอกจากนี้ มารแต่ละตนยังมีหน้าที่ผิดแผกกันไป ผู้จะทำสัญญากับมารจึงต้องคำนึงข้อนี้ด้วย
อนึ่ง ยังถือกันด้วยว่า แม่มดและนักวิทยาคมมักทำสัญญากับมาร
ทีโอฟิลัสแห่งอะดานา บ่าวสองนาย
ต่อมาในคริสต์ศตวรรษที่ 9 หนังสือ นักบุญมารีผู้กระทำปาฏิหาริย์สำหรับทีโอฟิลัสผู้กลับใจ" (Miraculum Sancte Marie de Theophilo penitente, Miraculous Saint Mary of the penitent Theophilus'') เพิ่มเติมว่า มีชาวยิวคนหนึ่งเป็นตัวกลางระหว่างมารผู้อุปถัมภ์ทีโอฟิลัสกับเขา ซึ่งเป็นเรื่องราวลักษณะเดียวกันอย่างที่ปรากฏในวรรณกรรมละตินชุดอื่น ๆ ของภาคตะวันตกของโลก
นักดนตรี
แนวความคิดที่ว่า "ขายวิญญาณของเจ้า เพื่อความรุ่งโรจน์หรือความเป็นเลิศทางดนตรีของเจ้า" บังเกิดขึ้นหลายครั้งในวงการเพลงของโลก โดยเฉพาะในวงการแนวเพลงกีตาร์นำ (guitar dominated genres) และอย่างยิ่ง วงการแนวเพลงบลูส์ลูกทุ่ง ก่อนสงครามโลกครั้งที่สอง (pre-World War II rural Blues)
ผู้ที่อ้างว่าได้ทำสัญญากับมารแลกความสามารถทางดนตรี เช่น
การสร้างแบบจำลองสามมิติ
ในคอมพิวเตอร์กราฟิกส์สามมิติ การสร้างโมเดลสามมิติ หรือ 3D modeling หมายถึงกระบวนการทางคณิตศาสตร์ในการสร้างแบบจำลองโดยอาศัยโครงสร้าง wireframe เพื่อแสดงวัตถุในสามมิติทั้งแบบที่เคลื่อนไหวได้และไม่เคลื่อนไหว โดยใช้ซอฟต์แวร์สามมิติสร้างขึ้น เพื่อให้ได้ผลลัพธ์ออกมาเป็น โมเดลสามมิติ ซึ่งสามารถนำมาแสดงผลด้วยกระบวนการ 3D rendering หรือ 3D projection หรือ การพิมพ์ 3 มิติ (3D printing) ที่ใช้สร้างวัตถุที่จับต้องได้จริงๆได้ โมเดลสามมิตินี้อาจถูกสร้างขึ้นโดยอัตโนมัติหรือโดยใช้คนทำขึ้น
ทั้งนี้ การสร้างแบบจำลองสามมิติไม่จำเป็นต้องใช้คอมพิวเตอร์ในการสร้าง แต่ใช้วิธีวาดขึ้นเช่นในการเขียนแบบทัศนียภาพก็ได้
23 มกราคม
วันที่ 23 มกราคม เป็นวันที่ 23 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 342 วันในปีนั้น (343 วันในปีอธิกสุรทิน)
Scopelocheiridae
สปีชีส์ในสกุล ได้แก่:
เกล็ดขนมปัง
เกล็ดขนมปัง หรือ ปังโกะ เป็นส่วนผสมสำหรับ ทำอาหาร ที่ทำโดยการบดขนมปัง ให้เป็นผง ใช้สำหรับโรยใส่ ทำเป็นแป้งชุบของทอด โดยเฉพาะคัตสึ
การทำ
ในประเทศญี่ปุ่นจะใช้เกล็ดขนมปังดิบที่สร้างจากขนมปังแผ่น เป็นที่นิยมและกลายเป็นกระแสหลักเนื่องจากเหมาะสำหรับใช้ในโยโชกุ ที่ใช้ทงกัตสึและอาหารทอด เมื่อใช้เกล็ดขนมปังดิบในการทอด ความชื้นที่มีอยู่ในเกล็ดขนมปังขนาดใหญ่ในน้ำมันที่ใช้ทอดจะถูกแทนที่ด้วยน้ำมันอย่างรวดเร็ว ส่งผลให้เนื้อสัมผัสกรอบและเบาเนื่องจากปฏิกิริยาของฟองอากาศละเอียด วิธีการนี้กลายเป็นที่นิยม และเกิดเป็นอาหารญี่ปุ่นที่มีเอกลักษณ์เฉพาะตัว เช่น เอบิฟราย ทงกัตสึ และ โครกเกะ
เนื่องจากเกล็ดขนมปังดิบนั้นยากต่อการเก็บรักษา จึงมีการสร้างเกล็ดขนมปังแห้งหยาบขึ้นโดยการทำให้แห้งเพื่อปรับปรุงการเก็บรักษา เกล็ดขนมปังที่จำหน่ายทั่วไปในญี่ปุ่นเป็นประเภทนี้ ขึ้นอยู่กับวิธีการอบขนมปังของวัตถุดิบ มีเกล็ดขนมปังอบในเตาอบ เช่นเดียวกับขนมปังทั่วไป เกล็ดขนมปังแบบคั่ว ที่อบโดยใช้ไฟฟ้ากระแสสลับกับแป้งโดยตรง (ขนมปังไฟฟ้า) และหัวเชื้อที่เติมแทนยีสต์ ถูกแบ่งออกเป็นเกล็ดขนมปังที่ยืดออกแบนราบ และอบด้วยความถี่สูง นอกจากนี้ เกล็ดขนมปังสีที่ทำจากขนมปังใส่สียังใช้เพื่อทำให้สีทอดดูดีขึ้น สำหรับใช้ในเชิงพาณิชย์
พรศักดิ์ พูลสวัสดิ์
ประวัติ
พลเอก พรศักดิ์ พูลสวัสดิ์ เป็นชาวจังหวัดสุราษฎร์ธานี เขาเป็นนักเรียนเตรียมทหารรุ่น 20 และนักเรียนนายร้อยพระจุลจอมเกล้ารุ่น 31 โดยได้รับการบรรจุรับราชการในพื้นที่ภาคใต้ของประเทศไทยตลอดมา เขามีบทบาทสำคัญต่อการคลี่คลายสถานการณ์วิกฤติต่าง ๆ อาทิ เหตุจลาจลครั้งใหญ่ที่เรือนจำปัตตานี และเหตุระเบิดรถไฟ ในปี พ.ศ. 2559
เดือนเมษายน พ.ศ. 2560 พลเอก พรศักดิ์ พูลสวัสดิ์ และทีมลงพื้นที่พบผู้นำท้องถิ่น หลังมีการร้องเรียนเรื่องดินจากการสร้างท่าอากาศยานเกาะพะงันไหลลงสู่ทะเล ทำให้ทะเลมีสีแดงกินพื้นที่กว่า 1 กิโลเมตร ซึ่งอาจส่งผลกระทบต่อแนวปะการัง และเดินทางสู่เกาะเต่า เพื่อติดตามเรื่องการบุกรุกป่าต้นน้ำ รวมทั้งปัญหาขยะ ตลอดจนเตรียมจัดระเบียบเมืองท่องเที่ยว เนื่องด้วยเกาะพะงันและเกาะเต่าเป็นแหล่งท่องเที่ยวที่สำคัญของประเทศ ส่วนในเดือนมิถุนายนของปีเดียวกัน เขาได้เปิดเผยถึงความสำคัญของเกาะสมุยในฐานะแหล่งท่องเที่ยว ซึ่งทุกปีเวลาฝนตกมักจะมีน้ำท่วม เนื่องด้วยมีการก่อสร้างขวางทางน้ำและการบุกรุกพื้นที่สาธารณะ ครั้นหน้าแล้งก็ขาดแคลนน้ำ เนื่องด้วยการแผ้วถางทำลายป่าต้นน้ำ ซึ่งส่งผลเสียต่อเศรษฐกิจการท่องเที่ยว จึงต้องการเข้าตรวจสอบ ร่วมกับหลายฝ่าย เพื่อร่วมมือแก้ปัญหา
ส่วนในเดือนกุมภาพันธ์ พ.ศ. 2561 พลเอก พรศักดิ์ พูลสวัสดิ์ เป็นผู้สั่งการให้ พันเอก ธวัชชัย ทับทิมสงวน นายทหารสืบสวนสอบสวน กองทัพภาคที่ 4 นำเจ้าหน้าที่ทหารเฉพาะกิจ ร่วมกับตำรวจเข้าตรวจสอบโฮสเทลเถื่อนที่มีชาวต่างชาติเป็นเจ้าของในเกาะเต่า เนื่องด้วยส่งผลกระทบต่อการประกอบอาชีพสำหรับชาวไทย รวมถึงต่อความมั่นคงของประเทศ
ภายหลัง เขาได้ก้าวขึ้นสู่ตำแหน่งแม่ทัพภาคที่ 4 โดยในเดือนกันยายน พ.ศ. 2561 พลเอก พรศักดิ์ พูลสวัสดิ์ ได้เข้าเยี่ยมคารวะอาศิส พิทักษ์คุมพล จุฬาราชมนตรี โดยเขาได้เสนอแนวทางแก้ไขปัญหายาเสพติดอย่างจริงจัง หลังจากการพูดคุย ท่านผู้นำศาสนาได้ยืนยันว่าองค์กรศาสนาภายใต้การนำของจุฬาราชมนตรีจะให้การสนับสนุนแนวทางแก้ไขปัญหายาเสพติดของแม่ทัพภาคที่ 4 อย่างเต็มที่
เดือนพฤศจิกายน พ.ศ. 2561 พลเอก พรศักดิ์ พูลสวัสดิ์ เป็นผู้เสนอนโยบายให้ตรวจสอบเงินอุดหนุนรายหัวนักเรียน รวมถึงคุณภาพทางการศึกษา เพื่อป้องกันการทุจริต
นอกจากนี้ เขายังดำรงตำแหน่งอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ
กิจกรรมเพื่อสังคม
วันที่ 2 พฤศจิกายน พ.ศ. 2561 พลเอก พรศักดิ์ พูลสวัสดิ์ ได้เป็นประธานเกิดกิจกรรม "ปฏิบัติการรวมพลังแก้ไขปัญหายาเสพติด คืนความสุขจังหวัดชายแดนภาคใต้" ที่มหาวิทยาลัยราชภัฏยะลา โดยมีส่วนราชการและประชาชนในพื้นที่จังหวัดชายแดนภาคใต้เข้าร่วมกิจกรรมกว่า 1,000 คน ต่อมา ในวันที่ 7 พฤศจิกายน เขาได้เดินทางมาพบปะนักศึกษาที่คณะรัฐศาสตร์ มหาวิทยาลัยสงขลานครินทร์ เพื่อเสริมสร้างความเข้าใจในนโยบายการแก้ปัญหายาเสพติด
ลำเหมือง
ลำเหมือง หรือ ลำประโดง (ditch) เป็นทางน้ำขนาดเล็กถึงกลางใช้ในการกระจายน้ำ ลำเหมืองสามารถใช้ในการระบายน้ำจากถนนหรือทุ่ง หรือใช้ในชลประทานส่งน้ำจากบริเวณหนึ่งไปยังบริเวณที่ต้องการน้ำเพื่อเพาะปลูก ลำเหมืองมักจะพบได้ในบริเวณไร่หรือพื้นที่การเกษตร
สำหรับการจราจร ลำเหมืองเป็นอันตรายสำหรับผู้ขับขี่และมักจะมีอุบัติเหตุตกไปในลำเหมืองเนื่องจากลักษณะของลำเหมืองทั่วไป จะอยู่ต่ำกว่าระดับถนนมากและมักจะไม่มีราวกั้น
สโมสรฟุตบอลโตเกียวยูไนเต็ด
สโมสรฟุตบอลโตเกียวยูไนเต็ด 東京ユナイテッドFC (Tokyo United Football Club) เป็นสโมสรฟุตบอลญี่ปุ่น ตั้งอยู่ที่เขตบุงเกียวในโตเกียว ปัจจุบันลงแข่งขันในคันโตซอคเกอร์ลีก ซึ่งเป็นส่วนหนึ่งของลีกภูมิภาคญี่ปุ่น
สโมสรก่อตั้งในเดือนมกราคม ค.ศ. 2015 โดยเกิดจากการบุยรวมกันของทีมฟุตบอลมหาวิทยาลัยเคโอและมหาวิทยาลัยโตเกียว เป้าหมายของสโมสรคือการเลื่อนชั้นสู่เจลีก ดิวิชัน 1 ภายในปี ค.ศ. 2020
ภายหลังจากที่เลื่อนชั้นสู่คันโตซอคเกอร์ลีก ดิวิชัน 1 ในปี ค.ศ. 2016 ทางสโมสรได้เปลี่ยนชื่อทีมเป็น โตเกียวยูไนเต็ด They also featured a female team, Bunkyo LB Ladies.
ข่า (แก้ความกำกวม)
ข่า สามารถหมายถึง
ศิริจันทร์ อิศรางกูร ณ อยุธยา
ศิริจันทร์ อิศรางกูร ณ อยุธยา (เกิด พ.ศ. 2475) เป็นนักร้องอาวุโส ที่มีชื่อเสียงจากเพลงลูกทุ่ง โดยเฉพาะเพลง "สาวชาวสวน" ของครูไพบูลย์ บุตรขัน นอกจากนี้ยังเป็นผู้ร้องเพลงปลุกใจ "หนักแผ่นดิน" และ "สุดแผ่นดิน" ของพันโทบุญส่ง หักฤทธิ์ศึก คู่กับสิบโท อุบล คงสิน เมื่อ พ.ศ. 2518
ศิริจันทร์ อิศรางกูร ณ อยุธยา เป็นบุตรสาวของขุนศิริรัชดากร (หม่อมหลวงแฉล้ม อิศรางกูร) อดีตผู้ตรวจราชการกรมสรรพสามิต จบการศึกษาชั้นมัธยม 6 จากโรงเรียนสตรีศรีสุริโยทัย จากนั้นเริ่มร้องเพลงตามวงดนตรีย่านพระโขนง ร้องเพลงสากล และเพลงของสวลี ผกาพันธุ์
เมื่ออายุได้ 20 ปี ศิริจันทร์สอบเข้ารับราชการทหารบก ร่วมวงดนตรีกองดุริยางค์ทหารบก และได้อัดแผ่นเสียงเพลงแรก คือเพลง "เกลียดแสงจันทร์" แต่งโดยครูเปรื่อง ชื่นประโยชน์ ต่อมาในปี พ.ศ. 2499 ได้บันทึกเสียงเพลง "สาวชาวสวน" ของครูไพบูลย์ บุตรขัน ได้รับความนิยมเป็นอย่างสูง แล้ด้วยน้ำเสียงที่มีสไตล์ออดอ้อน ทำให้ได้ร้องเพลงอีกหลายเพลง ที่ชื่อเพลงขึ้นต้นด้วยคำว่า "สาว-" เช่น สาวชาวไร่ สาวชาวนา สาวคลองอ้อม
ศิริจันทร์ ได้กลับมาร่วมงานกับครูไพบูลย์ บุตรขันอีกครั้ง โดยขับร้องเพลง "สาวชาวทุ่ง" ประกอบภาพยนตร์เพลง ที่ในเรื่องขับร้องโดยเพชรา เชาวราษฎร์ เพลงนี้ได้รับรางวัลรองชนะเลิศ รางวัลแผ่นเสียงทองคำพระราชทาน
ศิริจันทร์ อิศรางกูร ณ อยุธยา เป็นเพื่อนสนิทกับวงจันทร์ ไพโรจน์ โดยร้องเพลงประจำอยู่ที่ร้านวงจันทร์ ของวงจันทร์ ไพโรจน์ตั้งแต่สมัยยังรับราชการอยู่ และเมื่อเกษียณอายุราชการในปี พ.ศ. 2535 ก็ได้มาร้องเพลงประสานเสียงคู่กัน และออกผลงานด้วยกัน ชื่อชุด "สองจันทร์"
เซียวจับอิดนึ้ง
เซียวจับอิดนึ้ง ( Xiao Shi Yi Lang - The Eleventh Son) เป็นนิยายกำลังภายใน แต่งโดยโก้วเล้ง และมีชื่อเดียวกับชุดนิยายนี้
เนื้อเรื่องย่อ
เซียวจับอิดนึ้งเป็นนวนิยายจีนที่เต็มเปี่ยมไปด้วยความรักโรแมนติกที่สุดของโก้วเล้ง ว่าด้วยเรื่องราวของจอมโจรที่เกิดและเติบโตท่ามกลางป่าเขา จึงมีสัญชาตญาณของสุนัขป่า เขาเป็นลูกคนที่ 11 ของครอบครัว ว่ากันว่าเขามีฝีมือรวบรัดชัดเจนที่สุดในรอบ 500 ปี พฤติการณ์ของเขาคือเป็นโจรที่ปล้นคนเลวช่วยคนจน และสุดท้ายได้พบรักกับคนที่มีคู่หมั้นหมายแล้ว ทำให้ต้องเจ็บปวดใจ รวมทั้งต้องเผชิญหน้ากับเทพเจ้าสำราญผู้มีฝีมือลึกล้ำสุดหยั่งคาดที่แม้กระทั่งเขาก็มิใช่คู่มือ ถึงแม้ว่าจะมีดาบวิเศษที่ชือว่า ดาบล่ากวาง อยู่ในมือก็ตาม
ภาษาฮินดูสตานี
แนวคิดภาษาฮินดูสตานีในฐานะ "ภาษาที่รวมกัน" หรือ "ภาษาผสม" ได้รับการรับรองจากมหาตมา คานธี การสนทนาระหว่างฮินดีกับอูรดู (หรืออื่น ๆ) มักใช้วิธีการทับศัพท์ระหว่างสองอักษร แทนที่จะเขียนด้วยอักษรของตนเอง
คำศัพท์
ภาษาฮินดูสตานีเกิดจากการนำภาษาฮินดีและภาษาอูรดูรวมกัน คำศัพท์และไวยากรณ์ของสองภาษานั้นแตกต่างกันมาก เนื่องจากภาษาฮินดีได้รับอิทธิพลมาจากภาษาสันสกฤตและภาษาปรากฤต แต่ภาษาอูรดูได้รับอิทธิพลมาจากภาษาเปอร์เซียและภาษาอาหรับ ในทางภาษาศาสตร์จึงไม่ถือว่าเป็นภาษาใหม่ ปัจจุบันยังคงแยกเป็นภาษาฮินดีซึ่งเป็นภาษาทางการของอินเดีย และภาษาอูรดูซึ่งเป็นภาษาทางการของปากีสถาน
ระบบการเขียน
ในอดีต ภาษาฮินดูสตานีเขียนด้วยอักษรไกถี, เทวนาครี และอูรดู ปัจจุบัน ในประเทศปากีสถานเขียนภาษาฮินดูสตานีด้วยอักษรอูรดู ส่วนอินเดียเขียนด้วยอักษรเทวนาครี
หมายเหตุ
ถ้าคุณดาวน์โหลดฟอนต์แนสแทอ์ลีกตัวอักษรจะแสดงเป็นฟอนต์นี้ ไม่เช่นนั้นมันอาจจะแสดงเป็นฟอนต์อาหรับสมัยใหม่ในแบบทั่วไป เช่น นัสค์ ถ้าคำนี้ และคำนี้  ดูเหมือนอันนี้ پاکستان นั่นหมายความว่าคุณยังไม่มีฟอนต์นี้
แพนแกรม
แพนแกรม (อังกฤษ: pangram, กรีก: pan gramma หมายถึง ทุกตัวอักษร) คือ ข้อความซึ่งใช้ตัวอักษรทุกตัวในภาษานั้น ๆ แพนแกรมที่น่าสนใจที่สุดมักจะเป็นแพนแกรมที่สั้นที่สุด เพราะการสร้างข้อความให้มีตัวอักษรครบทุกตัวโดยใช้ตัวอักษรซ้ำกันน้อยที่สุดเป็นสิ่งท้าทาย
แพนแกรมทั่ว ๆ ไปมักจะมีจำนวนตัวอักษรมากกว่าจำนวนตัวอักษรทั้งหมดในภาษานั้น ๆ เล็กน้อย แต่มักจะแฝงความรู้ อารมณ์ขัน หรือความแปลก ให้มีค่าควรแก่การจดจำ ในปัจจุบัน แพนแกรม มักจะนำมาใช้ในการแสดงรูปแบบของตัวพิมพ์อักษร (ฟอนต์)
จีน
这些都是符合全字母句定义的普通句子.
กีฬาชักเย่อในโอลิมปิกฤดูร้อน
กีฬาชักเย่อ เป็นชนิดกีฬาที่เคยจัดแข่งขันในโอลิมปิกฤดูร้อนทุกครั้งตั้งแต่ โอลิมปิกฤดูร้อน 1900 จนถึง โอลิมปิกฤดูร้อน 1920 จึงถูกยกเลิกไป
เพชร ดาราฉาย
เพชร ดาราฉาย หรือชื่อจริงว่า รอซีดี ดาราฉาย เป็นนักแสดงตลกชาวไทย
สมเด็จพระเจ้าสุริเยนทราธิบดี
สมเด็จพระเจ้าสุริเยนทราธิบดี (คำให้การชาวกรุงเก่า) หลวงสรศักดิ์ มีพระนามเดิมว่า เดื่อ ซึ่งพระบาทสมเด็จพระจุลจอมเกล้าเจ้าอยู่หัวทรงวินิจฉัยพระนามว่าเป็นสมเด็จพระสรรเพชญ์ที่ 8 เป็นพระมหากษัตริย์รัชกาลที่ 29 แห่งอาณาจักรอยุธยา และเป็นพระองค์ที่สองแห่งราชวงศ์บ้านพลูหลวง ราชวงศ์สุดท้ายของอาณาจักรอยุธยา ทรงครองราชย์ พ.ศ. 2246 — พ.ศ. 2251
ประชาชนในสมัยพระองค์มักเรียกขานพระองค์ว่า พระเจ้าเสือ เพื่อเปรียบว่าพระองค์มีพระอุปนิสัยโหดร้ายดังเสือ พระองค์ทรงมีพระปรีชาด้านมวยไทย โดยทรงเป็นผู้คิดท่าแม่ไม้มวยไทย ซึ่งมีหลักฐานทางประวัติศาสตร์ปรากฏชัดเจน และได้มีการถ่ายทอดเป็นตำราให้ชาวไทยรุ่นหลังได้เรียนรู้ฝึกฝนจนถึงปัจจุบัน
เพชร ดาราฉาย
ประวัติ
ในวัยเด็กฐานะยากจนมากด้วยความที่บิดาเป็นชาวนาและมีอาชีพซื้อขายควายทำให้บิดาไม่มีเวลาเลี้ยงดู เพราะต้องไปซื้อควายตามต่างจังหวัด ตัวเขาเองนั้นก็ต้องอาศัยตามบ้านเพื่อนบิดา โดยไม่ได้มีโอกาสเรียนหนังสือเลย ทำงานทำนาโดยไม่มีเงิน โดยหนึ่งปีได้โสร่งผืน เสื้อผืน หมวกใบเพราะถือว่าเป็นค่าตอบแทนที่ให้กินและให้อยู่ ภายหลังได้ออกมาทำงานเป็นกระเป๋าเรือเมล์และขัดรองเท้าก่อนจะมาทำงานขุดท่อคลองประปาได้ค่าแรงวันละ 4.50 บาทแต่มีปัญหาเพราะโดนหัวหน้าโก่งค่าตัวจนเคยทิ่มหัวหน้าด้วยพลั่วขนต้องขึ้นโรงพักทำให้ถูกไล่ออก ทำให้มาทำอาชีพช่างตัดผมโดยที่ตนไม่มีความรู้พื้นฐานเรื่องตัดผมเลยแต่เพราะความที่ตนเป็นคนใจกล้าด้วยการไปขอตัดผมตามบ้านและเคยได้ตัดผมประจำร้านแต่ถูกไล่ออกเพราะไปตัดผมลูกค้าแหว่ง
สมเด็จพระเจ้าสุริเยนทราธิบดี
สำนักงานคณะกรรมการวัฒนธรรมแห่งชาติ ได้ระบุในหนังสือ ศิลปะมวยไทย ถึงพระองค์ในการปลอมพระองค์เป็นชาวบ้านมาชกมวยกับนักมวยฝีมือดีจากเมืองวิเศษชัยชาญ และสามารถชนะนักมวยเอกได้ถึง 3 คน ซึ่งได้แก่ นายกลาง หมัดตาย, นายใหญ่ หมัดเหล็ก และนายเล็ก หมัดหนัก ปัจจุบัน กระทรวงวัฒนธรรม ได้กำหนดให้วันที่ 6 กุมภาพันธ์ ซึ่งตรงกับวันที่พระองค์ได้ขึ้นครองราชย์ตามหลักฐานในประวัติศาสตร์เป็นวันมวยไทย
เพชร ดาราฉาย
ประวัติ
ด้วยความที่ตัวเองเป็นคนชอบร้องเพลงเลยได้ไปทำงานวงดนตรีคาลิปโซ่ได้เป็นนักร้องประจำวงและทำงานแบกของซึ่งตนไม่ชอบงานแบกของ เลยเข้าสู่วงการตลกด้วยการอยู่กับวงดนตรี ศรีสละ ทองธารา / ไวพจน์ เพชรสุพรรณ โดยมาดังสุดกับวงเพลิน พรหมแดนโดยเป็นตลกตามวงและอยู่มาถึง 16 ปีก่อนจะไปเข้าสู่ตลกคาเฟ่
สมเด็จพระเจ้าสุริเยนทราธิบดี
นอกจากนี้ พระองค์ยังทรงฝึกเจ้าฟ้าเพชรและเจ้าฟ้าพรผู้เป็นพระราชโอรส ให้มีความสามารถในด้านมวยไทย, กระบี่กระบอง และมวยปล้ำ
พระราชประวัติ
พระราชพงศาวดาร ฉบับพันจันทนุมาศ (เจิม) ระบุว่าพระเจ้าเสือเป็นสมเด็จพระเจ้าลูกยาเธอในสมเด็จพระเพทราชา
เพชร ดาราฉาย
ประวัติ
ภายหลังได้มาอยู่คณะ เทพ โพธิ์งาม ก่อนได้ย้ายมาอยู่กับ จุ๋มจิ๋ม เข็มเล็ก โดยอยู่กับคณะซูเปอร์โจ๊ก จนมีชื่อเสียงโด่งดังในขณะนั้น อีกทั้งยังเคยแสดงร่วมคณะกับ "เด๋อ ดู๋ ดี๋" เด๋อ ดอกสะเดา / ดู๋ ดอกกระโดน / ดี๋ ดอกมะดัน และ เด่น ดอกประดู่ อีกด้วย
สมเด็จพระเจ้าสุริเยนทราธิบดี
พระราชประวัติ
ส่วนพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ระบุว่าเป็นพระราชโอรสลับในสมเด็จพระนารายณ์มหาราชกับพระสนมซึ่งเป็นพระราชธิดาในพญาแสนหลวง เจ้าเมืองเชียงใหม่ โดยคำให้การขุนหลวงหาวัดออกพระนามว่า พระราชชายาเทวี หรือ เจ้าจอมสมบุญ ส่วนในคำให้การชาวกรุงเก่าเรียกว่า นางกุสาวดี ต่อมาสมเด็จพระนารายณ์มหาราชได้พระราชทานพระสนมดังกล่าวให้แก่พระเพทราชา เมื่อครั้งที่ดำรงตำแหน่ง (เจ้ากรมช้าง) โดยในคำให้การขุนหลวงหาวัดและคำให้การชาวกรุงเก่า มีเนื้อหาสอดคล้องกัน กล่าวคือนางเป็นสนมลับของพระนารายณ์แต่แตกต่างกันเพียงชื่อของนาง และเหตุผลในการพระราชทานพระโอรสแก่พระเพทราชา แต่พระราชพงศาวดาร ฉบับสมเด็จพระพนรัตน์ กลับให้ข้อมูลเกี่ยวกับพระชาติกำเนิดแตกต่างไปจากคำให้การของขุนหลวงหาวัดและคำให้การชาวกรุงเก่า โดยมีเนื้อหาเกี่ยวกับสมเด็จพระนารายณ์มหาราช ทรงทำศึกสงครามกับเมืองเชียงใหม่แล้วได้ราชธิดาเจ้าเมืองเชียงใหม่เป็นสนม แต่นางสนมเกิดตั้งครรภ์ พระองค์ได้ละอายพระทัยด้วยเธอเป็นนางลาว พระองค์จึงได้พระราชทานแก่พระเพทราชา ดังความในพระราชพงศาวดารฯ ฉบับพระพนรัตน์ ความว่า
เพชร ดาราฉาย
ประวัติ
เพชรได้ขึ้นชื้อว่าเป็นตลกไทยคนแรกๆที่นับถืออิสลามและเป็นคนเคร่งมาก ซึ่งถือว่าเป็นผู้ที่เปิดทางให้คนที่เป็นมุสลิมมากมาย ได้ก้าวเข้ามาโลดแล่นในวงการตลกเมืองไทย
อกาลตาคัต
เดิมทัขต์แห่งนี้เรียกว่า "อกาลบูงา" (Akal Bunga) สร้างขึ้นเมื่อวันที่ 15 มิถุนายน ค.ศ. 1601 โดยท่านคุรุหริโกพินทะ ในพิธีวางศิลาฤษ์ท่านได้วางกริชสองอันไว้บนฐาน อันหนึ่งแสดงถึงการทำงานด้านจิตวิญญาณ (ปิรี; piri) อีกกริชหนึ่งแสดงถึงการทำงานทางโลก (มิรี; miri)
เพชร ดาราฉาย
ชีวิตส่วนตัว
เพชรได้สมรสกับ สินีนาฎ ดาราฉาย มีลูกด้วยกันสองคนเป็นลูกชายและลูกสาว ชื่อ ธวัชชัย และ แคทรียา
บั้นปลายชีวิต
เพชรในวัยชรา ได้ออกจากวงการตลก เข้าสู่วงการศาสนา ด้วยการออกงานอีเวนต์ คู่กับ อนัส ดาราฉาย บ้าง เพื่อเล่าประสบการณ์ชีวิตให้คนรุ่นหลัง เตือนคนรุ่นหลังในการใช้ชีวิต และการเข้าสู่อิสลาม
เพชรเสียชีวิตในวันที่ 2 ธันวาคม 2560 ในวัย 79 ปีที่บ้านพักย่านอ่อนนุช โดยครอบครัวจัดพิธีกรรมทางศาสนาที่มัสนิดนูรุ้ลอิบาดะห์ ก่อนจะมีพิธีฝังศพในวันที่ 3 ธันวาคม โดยในงานมีศิลปินตลกหลายคนมาแสดงความไว้อาลัยอีกด้วย
สมเด็จพระเจ้าสุริเยนทราธิบดี
พระราชประวัติ
"'แล้วเมื่อพระองค์เสด็จพระราชดำเนินมาจากเมืองเชียงใหม่นั้น พระองค์เสด็จทรงสังวาสด้วยพระราชธิดาเจ้าเมืองเชียงใหม่ และนางนั้นก็ทรงครรภ์ขึ้นมา ทรงพระกรุณาละอายพระทัย จึงพระราชทานนางนั้นให้แก่พระเพทราชา แล้วดำรัสว่านางลาวนี้มีครรภ์ขึ้นมา เราจะเอาไปเลี้ยงไว้ในพระราชวังก็คิดละอายแก่พระสนมทั้งปวง และท่านจงรับเอาไปเลี้ยงไว้ ณ บ้านเถิด และพระเพทราชาก็รับพระราชทานเอานางนั้นไปเลี้ยงไว้ ณ บ้าน'"
โดยเหตุผลของสมเด็จพระนารายณ์มหาราชได้ปรากฏในคำให้การชาวกรุงเก่าว่า พระองค์ทรงเกรงว่าพระราชโอรสองค์นี้จะคิดกบฏชิงราชสมบัติอย่างเมื่อคราวพระศรีศิลป์ ส่วนคำให้การของขุนหลวงหาวัดว่า พระองค์ทรงต้องรักษาราชบัลลังก์ให้กับพระราชโอรสที่ประสูติแต่พระอัครมเหสีเท่านั้น
พระราชพงศาวดาร ฉบับสมเด็จพระพนรัตน์ ระบุว่าพระนามเดิมของพระองค์คือ มะเดื่อ ส่วนในหนังสือปฐมวงศ์ของ ก.ศ.ร. กุหลาบ เรียกว่า ดอกเดื่อ เนื่องจากประสูติใต้ต้นมะเดื่อในแขวงเมืองพิจิตร ขณะพระมารดาเสด็จติดตามออกพระเพทราชาโดยเสด็จสมเด็จพระรามาธิบดีที่ 3 (สมเด็จพระนารายณ์) เสด็จขึ้นไปนมัสการพระพุทธชินราชและพระพุทธชินสีห์ที่เมืองพิษณุโลก
จดหมายเหตุเอนเยลเบิร์ต แกมป์เฟอร์ (Engelbert Kaempfer) นายแพทย์ชาวเยอรมันประจำคณะทูตของบริษัทอีสต์อินเดียของฮอลันดาที่เข้ามาเจริญพระราชไมตรีราชสำนักสยามในปี พ.ศ. 2233 ได้ให้ข้อมูลสำคัญเกี่ยวกับปีประสูติของออกหลวงสรศักดิ์ว่า เมื่อ พ.ศ. 2233 พระสรศักดิ์ (Peja Surusak) พระมหาอุปราชมีพระชนม์ 20 พรรษา แสดงว่าพระองค์ประสูติในปี พ.ศ. 2213
ทัศนะ
อย่างไรก็ตาม สมเด็จพระเจ้าบรมวงศ์เธอ กรมพระยาดำรงราชานุภาพ มิทรงเชื่อว่าหลวงสรศักดิ์จะเป็นพระราชโอรสลับในสมเด็จพระนารายณ์ ทรงวินิจฉัยว่าในเมื่อหลวงสรศักดิ์รู้อยู่เต็มอกว่าสมเด็จพระนารายณ์คือพระราชบิดา เหตุไฉนจึงร่วมมือกับพระเพทราชาบิดาบุญธรรมปราบดาภิเษกชนกแท้ ๆ ของตน แทนที่จะประจบเอาใจขอราชสมบัติกับพระราชบิดาเมื่อครั้งยังประชวร ส่วนเพ็ญสุภา สุขคตะ ใจอินทร์ ว่า "พระยาแสนหลวง" เจ้าผู้ครองเชียงใหม่ที่ตกเป็นเชลยมายังกรุงศรีอยุธยานั้นก็มิได้มีฐานะต่ำต้อยอันใด ซ้ำยังจะดูมีหน้ามีตาเพราะสามารถต่อโคลงกับศรีปราชญ์ กวีในรัชกาลได้ ถ้าหากพระยาแสนหลวงเป็นพระสัสสุระของสมเด็จพระนารายณ์จริง ก็น่าจะเป็นที่ความภาคภูมิมากกว่าอับอาย และยังสามารถใช้การเสกสมรสดังกล่าวเป็นเหตุผลทางการเมืองเข้าครอบครองล้านนาผ่านพระชายาได้
ครองราชย์
ในสมัยสมเด็จพระนารายณ์ฯ สมเด็จพระเจ้าเสือได้ถวายตัวเป็นมหาดเล็กรับราชการเป็นที่ โปรดปรานของสมเด็จพระนารายณ์ฯ ครั้งนั้นสมเด็จพระเจ้าเสือ (นายเดื่อมหาดเล็ก) สามารถบังคับช้างพลายซ่อมตัวหนึ่งกำลังตกมันได้สำเร็จ ช้างพลายซ่อม (หรือพลายส่อม) เป็นช้างเพชฌฆาตสำหรับฆ่าคนโทษถึงตายร้ายกาจยิ่งนัก แม้ครูช้างผู้ใดขับขี่ช้างเข้มแข็มก็มิอาจขี่ช้างตัวนี้ลงน้ำได้ มีเพียงนายเดื่อมหาดเล็กสามารถนำช้างพลายซ่อมไปลงน้ำแล้วพากลับขึ้นมาผูกไว้ ณ โรงที่เดิม กรมช้างก็เอาเหตุมากราบทูลสมเด็จพระนารายณ์มหาราชให้ทรงทราบ ทรงปรีดีโสมนัสเห็นว่ามีความสามารถในการบังคับบัญชาช้างถือเป็นวิชาที่สำคัญต่อความเป็นทหารและความเป็นผู้นำ จึงมีดำรัสให้นายเดื่อมหาดเล็กเข้าเฝ้า มีพระราชโองการตรัสว่า "ตัวเอ็งขี่ช้างแกล้วกล้าเข้มแข็งนัก, เอ็งจงเป็นหลวงสรสักดิ์, ไปช่วยราชการบิดาแห่งเอ็งในกรมช้างเถิด" จึงโปรดให้เป็นหลวงสรศักดิ์ รับราชการในกรมพระคชบาล
ในสมัยสมเด็จพระเพทราชาได้รับสถาปนาเป็นพระมหาอุปราช กรมพระราชวังบวรสถานมงคลซึ่งหวังจะได้ขึ้นครองราชสมบัติต่อจากสมเด็จพระเพทราชา แต่สมเด็จพระเพทราชากลับทรงโปรดปรานเจ้าพระขวัญ พระราชโอรสของพระองค์และกรมหลวงโยธาทิพ (บางหลักฐานว่ากรมหลวงโยธาเทพ) แถมมีผู้คนมากมายต่างพากันนับถือ ทำให้กรมพระราชวังบวรฯ เกิดความหวาดระแวงว่าราชสมบัติจะตกไปอยู่กับเจ้าพระขวัญ จึงเกิดเหตุการณ์นำเจ้าพระขวัญมาสำเร็จโทษด้วยไม้ท่อนจันทร์
เมื่อสมเด็จพระเพทราชาซึ่งทรงประชวรทรงทราบทรงพระพิโรธกรมพระราชวังบวรฯ เป็นอันมากแลตรัสว่าจะไม่ยกราชสมบัติให้แก่กรมพระราชวังบวรฯ แล้วทรงพระกรุณาตรัสเวนราชสมบัติให้ "เจ้าพระพิไชยสุรินทร" พระราชนัดดา หลังจากนั้นสมเด็จพระเพทราชาสวรรคต เจ้าพระพิไชยสุรินทรทรงเกรงกลัวกรมพระราชวังบวรฯ จึงไม่กล้ารับ และน้อมถวายราชสมบัติแด่กรมพระราชวังบวรฯ
เมื่อกรมพระราชวังบวรฯ ได้ขึ้นครองราชสมบัติในปี พ.ศ. 2246 มีพระราชโอรส 2 พระองค์ คือ เจ้าฟ้าเพชร (สมเด็จพระเจ้าอยู่หัวท้ายสระ) และเจ้าฟ้าพร (สมเด็จพระเจ้าอยู่หัวบรมโกศ) มีพระสมัญญานามว่า “เสือ” ตั้งแต่สมัยที่ยังดำรงตำแหน่งเป็น หลวงสรศักดิ์ในสมัยสมเด็จพระนารายณ์มหาราชมาแล้ว
ทรงมีความเด็ดขาดในการมีรับสั่งให้ผู้ที่ปฏิบัติงานใดต้องสำเร็จผลเป็นอย่างดี หากบกพร่องพระองค์จะมีรับสั่งให้ลงโทษ ไม่เฉพาะข้าราชบริพารเท่านั้น แม้พระราชโอรสทั้งสองก็เช่นกัน อย่างเช่น ในการเสด็จไปคล้องช้างที่เมืองนครสวรรค์ มีรับสั่งให้เจ้าฟ้าเพชรและเจ้าฟ้าพรตัดถนนข้าม"บึงหูกวาง" โดยถมบึงส่วนหนึ่งให้เสร็จภายในหนึ่งคืน พระราชโอรสดำเนินงานเสร็จตามกำหนด แต่เมื่อเสด็จพระราชดำเนิน ช้างทรงตกหลุม ทรงลงพระราชอาญาเจ้าฟ้าเพชร แต่ภายหลังก็ได้รับพระราชทานอภัยโทษ
พระอุปนิสัย
พระราชพงศาวดาร ฉบับพันจันทนุมาศ (เจิม) ระบุว่า
"'สมเด็จพระเจ้าอยู่หัวพอพระทัยเสวยน้ำจัณฑ์ แล้วเสพสังวาสด้วยดรุณีอิตถีสตรีเด็กอายุ 11-12 ปี ถ้าสตรีใดเสือกดิ้นโครงไป ให้ขัดเคือง จะลงพระราชอาชญาถองยอดอกตายกับที่ ถ้าสตรีใด ไม่ดิ้นเสือกโครงนิ่งอยู่ ชอบพระอัชฌาสัย พระราชทานบำเหน็จรางวัล"
"'ประการหนึ่ง ถ้าเสด็จไปประพาสมัจฉาชาติฉนากฉลามในชลมารคทางทะเลเกาะสีชังเขาสามมุขแลประเทศที่ใด ย่อมเสวยน้ำจัณฑ์พลาง ถ้าหมู่พระสนมนิกรนางในแลมหาดเล็ก ชาวที่ทำให้เรือพระที่นั่งโคลงไหวไป มิได้มีพระวิจารณะ ปราศจากพระกรุณาญาณ ลุอำนาจแก่พระโทโส ดำรัสสั่งให้เอาผู้นั้นเกี่ยวเบ็ดทิ้งลงไปกลางทะเล ให้ปลาฉนากฉลามกินเป็นอาหาร"
"'ประการหนึ่ง ปราศจากพระเบญจางคิกศีล มักพอพระทัยทำอนาจารเสพสังวาสกับภรรยาขุนนาง แต่นั้นมาพระนามปรากฏเรียกว่า พระเจ้าเสือ'"
ขณะที่พระราชพงศาวดารกรุงสยาม จากต้นฉบับของบริติชมิวเซียมบันทึกไว้ทำนองเดียวกันว่า
"'ครั้งนั้น สมเด็จพระเจ้าแผ่นดินมีพระราชหฤทัยกักขฬะ หยาบช้า ทารุณ ร้ายกาจ ปราศจากกุศลสุจริต ทรงพระประพฤติผิดพระราชประเพณี มิได้มีหิริโอตัปปะ และพระทัยหนาไปด้วยอกุศลลามก มีวิตกในโทสโมหมูลเจือไปในพระสันดานเป็นนิรันดร์มิได้ขาด แลพระองค์เสวยน้ำจัณฑ์ขาวอยู่เป็นนิจ แล้วมักยินดีในการอันสังวาสด้วยนางกุมารีอันยังมิได้มีระดู ถ้าและนางใดอุตส่าห์อดทนได้ ก็พระราชทานรางวัลเงินทองผ้าแพรพรรณต่าง ๆ แก่นางนั้นเป็นอันมาก ถ้านางใดอดทนมิได้ไซร้ ทรงพระพิโรธ และทรงประหารลงที่ประฉิมุราประเทศให้ถึงแก่ความตาย แล้วให้เอาโลงเข้ามาใส่ศพนางนั้นออกไปทางประตูพระราชวังข้างท้ายสนมนั้นเนือง ๆ และประตูนั้นก็เรียกว่า ประตูผีออก มีมาตราบเท่าทุกวันนี้"
"'อยู่มาครั้งหนึ่ง สมเด็จพระเจ้าอยู่หัวเสด็จด้วยพระชลพาหนะออกไปประพาส ณ เมืองเพชรบุรี และเสด็จไปประทับแรมอยู่ ณ พระราชนิเวศน์ตำบลโตนดหลวง ใกล้ฝั่งพระมหาสมุทร และที่พระตำหนักนี้เป็นที่พระตำหนักเคยประพาสมหาสมุทรมาแต่ก่อนครั้งแผ่นดินสมเด็จพระนเรศวรบรมราชาธิราชบพิตรเป็นเจ้านั้น และสมเด็จพระเจ้าแผ่นดินก็เสด็จด้วยพระที่นั่งมหานาวาท้ายรถ แล่นไปประพาสในท้องพระมหาสมุทรตราบเท่าถึงตำบลเขาสามร้อยยอด และทรงเบ็ดตกปลาฉลามและปลาอื่นเป็นอันมาก แล้วเสด็จกลับมา ณ ตำหนักโตนดหลวง และเสด็จเที่ยวประพาสอยู่ดังนั้นประมาณ 15 เวร จึ่งเสด็จกลับยังกรุงเทพมหานคร'"
ด้านศาสนา
สมเด็จพระเจ้าเสือทรงเลื่อมใสในพระพุทธศาสนา โปรดฯ ให้สมเด็จเจ้าแตงโมเป็นพระอาจารย์สอนวิชาความรู้แก่พระราชโอรสและพระราชนัดดา
พระองค์มีพระราชโอรสด้วยพระมเหษีใหญ่ ๓ องค์ องค์ที่ ๑ พระนาม สุรินทกุมาร องค์ที่ ๒ พระนามวรราชกุมาร ​องค์ที่ ๓ พระนามว่า อนุชากุมาร ๆ นี้กล้าหาญดุร้ายมาก วัน ๑ รับสั่งให้พวกมหาดเล็กเด็ก ๆ ด้วยกันว่ายข้ามแม่น้ำ พวกมหาดเล็กเกรงอาญาก็พากันว่ายไป ที่มีกำลังน้อยจมตายบ้างก็มี กิติศัพท์ทราบถึงพระเจ้าสุริเยนทราธิบดี ๆ ทรงพระพิโรธ รับสั่งให้เอาอนุชากุมารไปสำเร็จโทษเสียดังเด็กที่จมน้ำตายนั้นซึ่งคดเคี้ยวให้ตรงและขุดลัดคลองอ้อมเกร็ด
วรรณกรรมในรัชกาล
"'ลุแผ่นดินที่ ๓๖ แห่งกรุงศรีอยุทธยา จักเกิดกลียุคครั้งใหญ่ คนชั่วจักนั่งเมือง คนดีจักหายน่าเข้ากล้าจักล้มตาย ทั่วปถพีจักประสพความยากแค้นแสนเขญ โจรผู้ร้ายออกเข่นฆ่าปล้นชิงอาณาประชาราษฎร์ ที่สุดจักเกินมหาสงครามล้างบ้านผลาญเมืองจนพินาศวอดวาย โดยมีเหตุมาแต่หนอนบ่อนไส้ผู้เหนแก่อามิสชักนำศึกเข้าบ้าน แผ่นดินอยุทธยาจักเสียแก่อังวะ จนฉิบหายล่มจมอย่างมิอาจฟื้นฟูกลับคืนมาได้อีก'"
สวรรคต
พระเจ้าเสืออยู่ในราชสมบัติเมื่อ 6 กุมภาพันธ์ พ.ศ. 2246 – 2251 เป็นเวลา 5 ปี สวรรคตเมื่อวันที่ 9 กุมภาพันธ์ ปี พ.ศ. 2251 พระชนมายุ 47 พรรษา
ในวัฒนธรรมสมัยนิยม
มีการนำพระราชประวัติของพระเจ้าเสือมาสร้างเป็นสื่อเพื่อความบันเทิงหลายครั้ง อาทิ ละครโทรทัศน์อิงประวัติศาสตร์เรื่อง บุพเพสันนิวาส ออกฉายครั้งแรกทางสถานีโทรทัศน์ไทยทีวีสีช่อง 3 มีตัวละครหนึ่งชื่อ "พ่อเดื่อ" หรือ "หลวงสรศักดิ์" ที่ภายหลังจะสืบราชสมบัติเป็นพระเจ้าเสือ รับบทโดยจิรายุ ตันตระกูล และภาพยนตร์เรื่องพันท้ายนรสิงห์ ออกฉายเมื่อ พ.ศ. 2558 รับบทโดยพันเอก วันชนะ สวัสดี เป็นต้น
อกาลตาคัต
อาคารถูกทำลายอย่างหนักในราวคริสต์ศตวรรษที่ 18 หลังการบุกทำลายอกาลทัขต์และหริมันทิรสาหิบของพระเจ้าอาห์เม็ด ชาห์ อับดาลี (Ahmed Shah Abdali) หลังจากการทำลายล้าง ท่านมหาราชา หริสิงห์นัลวะ (Hari Singh Nalwa) ได้ทรงบูรณะอาคารขึ้นใหม่ และตกแต่งอาคารด้วยทองคำ อาคารถูกทำลายอย่างรุนแรงครั้งล่าสุดในปี ค.ศ. 1984 ในการโจมตีหริมันทิรสาหิบของปฏิบัติการดาวน้ำเงิน
ไฮแจ็ค
ไฮแจ็ค (Hijacking) แปลว่า ใช้กำลังเข้ายึด (โดยเฉพาะ ยานพาหนะ) สามารถหมายถึง
คณะผู้แทนทางทูตของประเทศซีเรีย
รายชื่อสถานเอกอัครราชทูตและสถานกงสุลใหญ่ของประเทศซีเรียในประเทศต่าง ๆ (ไม่รวมสถานกงสุลใหญ่กิตติมศักดิ์)
Calymnidae
Calymnidae เป็นวงศ์ของเอไคโนเดอร์มาตาที่อยู่ในอันดับ Holasteroida
สกุลในวงศ์นี้ ได้แก่:
.no
.no เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศนอร์เวย์ เริ่มใช้ครั้งแรกเมื่อ พ.ศ. 2530
ดูเพิ่ม
Toppdomän
Sinurothoe
Sinurothoe เป็นสกุลของสัตว์พวกกุ้งกั้งปูที่อยู่ในวงศ์ Sinurothoidae.
สปีชีส์ของสกุลนี้พบได้ใน ทะเลจีน
สปีชีส์ในสกุล ได้แก่:
คริสท็อฟ เจ้าชายแห่งชเลสวิช-ฮ็อลชไตน์
คริสท็อฟ เจ้าชายแห่งชเลสวิช-ฮ็อลชไตน์ (Christoph, Prince of Schleswig-Holstein) ประสูติเมื่อวันที่ 22 สิงหาคม 2492 เป็นพระโอรสในปีเตอร์ ดยุกแห่งชเลสวิช-ฮ็อลชไตน์ กับมารี อาลิคส์ ดัชเชสแห่งชเลสวิช-ฮ็อลชไตน์ เป็นพระประมุขพระองค์ปัจจุบันแห่งราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์ค พระองค์ทรงสืบเชื้อสายมากจากพระมหากษัตริย์หลายพระองค์ อาทิ พระเจ้าคริสเตียนที่ 5 แห่งเดนมาร์ก สมเด็จพระราชินีนาถวิกตอเรียแห่งสหราชอาณาจักร จักรพรรดิอะเลคซันดร์ที่ 2 แห่งรัสเซีย และยังเป็นพระญาติห่างๆในพระราชวงศ์เดนมาร์ก นอร์เวย์และกรีซ พระอิสริยยศของพระองค์นั้น คือเจ้าชายพระประมุข มิใช่พระมหากษัตริย์ ตำแหน่งของพระองค์จึงเป็นเพียงผู้นำของราชวงศ์นี้เท่านั้น นอกจากนี้ พระมารดาของพระองค์ยังสืบเชื้อสายมาจาก สมเด็จพระจักรพรรดินียูฟรอซินีโดไกนา กาเมตรา สมเด็จพระจักรพรรดินีใน จักรพรรดิอเล็กซิออสที่ 3 อันเจลอส
พระองค์ทรงเสกสมรสกับ เจ้าหญิงเอลีซาเบ็ทแห่งลิพเพอ-วิสเซนเฟลด ต่อมาคือ เอลีซาเบ็ท เจ้าหญิงแห่งชเลสวิช-ฮ็อลชไตน์ เมื่อวันที่ 23 กันยายน 2524 รับพระราชทานพระอิสริยยศและพระฐานันดรที่ เฮอร์ไฮนีส อลิซาเบธ เจ้าหญิงแห่งชเลสวิช-ฮ็อลชไตน์ พระชายา (พระฐานันดรเดิม:เฮอร์เซอรีนไฮนีส) มีพระบุตรดังนี้
ประเทศเนเธอร์แลนด์ในโอลิมปิกฤดูร้อน 1936
ประเทศเนเธอร์แลนด์ เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติเนเธอร์แลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 165 คน ใน 15 ชนิดกีฬา ผลการแข่งขันครั้งนี้ประเทศเนเธอร์แลนด์ได้รับเหรียญรางวัลแบ่งเป็น 6 เหรียญทอง 4 เหรียญเงิน และ 7 เหรียญทองแดง รวมทั้งหมด 17 เหรียญ
กรีฑา
ผลการแข่งขันดังนี้ :
จันทรา
จันทรา (Chantra) เป็นซีดีโปรแกรมที่รวบรวมซอฟต์แวร์ในลักษณะโอเพนซอร์ส พัฒนาต่อและใช้พื้นฐานจากโครงการ OpenDisc เปิดตัวเมื่อ กันยายน พ.ศ. 2548 ซึ่งแจกให้ใช้ฟรี สำหรับระบบปฏิบัติการไมโครซอฟท์วินโดวส์ พัฒนาและเผยแพร่โดยสำนักงานส่งเสริมอุตสาหกรรมซอฟต์แวร์แห่งชาติ (SIPA) โดยซอฟต์แวร์ทุกตัวได้ผ่านการคัดเลือก และปรับแต่งให้ใช้งานกับภาษาไทยโดยอาสาสมัครก่อนนำมาเผยแพร่ รุ่นเสถียรล่าสุดคือรุ่น 54.10
ตั้งแต่ 20 สิงหาคม พ.ศ. 2555 (วันที่แจ้งข่าว) โครงการนี้ได้ยุติการพัฒนา ด้วยเหตุผลว่าสำนักงานฯ ไม่จำเป็นต้องพัฒนาผลิตภัณฑ์ของตัวเอง ควรส่งเสริมผลิตภัณฑ์ของผู้ประกอบการแทน
รายชื่อโปรแกรมในชุดซีดีจันทรา
{| width="100%"
วัลเทอร์ มิชเชิล
วัลเทอร์ มิชเชิล (Walter Mischel; ค.ศ. 1930 — ) เป็นนักจิตวิทยาชาวอเมริกันเชื้อสายออสเตรีย-ยิว เป็นผู้เชี่ยวชาญในด้านทฤษฎีบุคลิกภาพและจิตวิทยาสังคม เขาเป็นศาสตราจาารย์โรเบิร์ต จอห์นสตัน นีเวน ด้านอักษรศาสตร์ ในภาควิชาจิตวิทยาที่มหาวิทยาลัยโคลัมเบีย เคยเป็นอาจารย์สอนในมหาวิทยาลัยหลายแห่ง
วัยเด็ก
มิชเชิลเกิดเมื่อวันที่ 22 กุมภาพันธ์ ค.ศ. 1930 ในเวียนนา ประเทศออสเตรีย เขาและครอบครัวได้อพยพมายังสหรัฐอเมริกาหลังจากนาซียึดครองประเทศในปี ค.ศ. 1938 เขาเติบโตในบรุกลิน รัฐนิวยอร์ก และได้เรียนเป็นลูกศิษย์ของจอร์จ เคลลี และจูเลียน รอตเตอร์ ที่มหาวิทยาลัยรัฐโอไฮโอ ที่ซึ่งเขาได้สำเร็จการศึกษาในระดับปริญญาเอกด้านจิตวิทยาคลินิกในปี ค.ศ. 1956
ประกอบอาชีพ
มิชเชิลได้ทำการสอนที่มหาวิทยาลัยโคโลราโดตั้งแต่ ค.ศ. 1956 จนถึง ค.ศ. 1958 ที่มหาวิทยาลัยฮาร์วาร์ดตั้งแต่ ค.ศ. 1958 จนถึง ค.ศ. 1962 และที่มหาวิทยาลัยสแตนฟอร์ดตั้งแต่ ค.ศ. 1962 และ ค.ศ. 1983 โดยหลังจากนั้น มิชเชิลได้ทำงานที่ภาควิชาจิตวิทยาในมหาวิทยาลัยโคลัมเบีย
มิชเชิลได้รับเลือกเข้าสู่สมาคมวิทยาศาสตร์สหรัฐอเมริกาในปี ค.ศ. 2004 และเข้าสู่สถาบันศิลปะและวิทยาศาสตร์อเมริกันในปี ค.ศ. 1991 ในปี ค.ศ. 2007 มิชเชิลได้รับเลือกให้เป็นประธานสมาคมวิทยาศาสตร์ทางจิต เกียรติยศอื่น ๆ ของมิชเชิลรวมไปถึงรางวัลผลงานทางวิทยาศาสตร์ดีเด่นจากสมาคมจิตวิทยาอเมริกัน รางวัลนักวิทยาศาสตร์ดีเด่นจากสมาคมวิทยาการทดลองสังคม รางวัลผลงานด้านบุคลิกภาพดีเด่นของสมาคมนักจิตวิทยาสังคมและบุคลิกภาพ และรางวัลนักวิทยาศาสตร์ดีเด่นจากภาควิชาจิตวิทยาคลินิกของสมาคมจิตวิทยาอเมริกัน เขายังเคยเป็นอดีตบรรณาธิการของไซโคโลจิคอลรีวิว และอดีตประธานภาควิชาจิตวิทยาสังคมและบุคลิกภาพของสมาคมจิตวิทยาอเมริกัน และอดีตประธานสมาคมการวิจัยบุคลิกภาพ
แหล่งข้อมูลอื่น
1930
Sternophysinx
Sternophysinx เป็นสกุลของสัตว์พวกกุ้งกั้งปูที่อยู่ในวงศ์ Sternophysingidae.
สปีชีส์ของสกุลนี้พบในอัฟริกาใต้
สปีชีส์ในสกุล ได้แก่:
ซิวดัดเดลเอสเต
ซิวดัดเดลเอสเต (Ciudad del Este) เป็นเมืองใหญ่เป็นอันดับ 2 ของประเทศปารากวัย มีประชากร 320,872 คน (ค.ศ. 2008) เป็นเมืองหลวงของจังหวัดอัลโตปารานา ตั้งอยู่บริเวณลุ่มแม่น้ำปารานา
เค้กอาโวคาโด
เค้กอาโวคาโด เป็นเค้กที่ปรุงโดยใช้อาโวคาโดเป็นส่วนประกอบหลักร่วมกับส่วนผสมอื่น ๆ ทั่วไปสำหรับเค้ก อาโวคาโดอาจเป็นส่วนประกอบในแป้งหรือในเครื่องโรยหน้าเค้กชนิดนี้ก็ได้
ภาพรวม
อาโวคาโดเป็นวัตถุดิบหลักในเค้กอาโวคาโด ร่วมกันกับส่วนผสมแบบฉบับอื่น ๆ ของเค้ก อาโวคาโดสามารถใช้ได้หลากหลายพันธุ์ ซึ่งอาจให้กลิ่นรสอาโวคาโดที่ละเอียดอ่อนอบอวลอยู่ในนั้น สามารถใช้อาโวคาโดบดเป็นส่วนประกอบในแป้ง ไอซิง หรือโรยหน้าเค้กได้  หรือใช้อาโวคาโดหั่นบาง ๆ วางประกอบด้านบนหรือวางตกแต่ง และยังสามารถใช้ร่วมกับส่วนผสมอื่น ๆ เช่น ผิวของผลไม้รสเปรี้ยว
ส่วนผสมเพิ่มเติมสามารถใช้โยเกิร์ต บัตเตอร์มิลก์ ลูกเกด อินทผาลัม วอลนัต เฮเซลนัต ออลสไปซ์ อบเชย และลูกจันทน์เทศ และอื่น ๆ อีกทั้ง น้ำมะนาวสามารถใช้เพื่อป้องกันเกิดสีน้ำตาลขึ้นแก่อาโวคาโดได้ เค้กอาโวคาโดยังสามารถปรุงเป็นอาหารมังสวิรัติและอาหารวีกันได้  นอกจากนี้ยังสามารถปรุงช็อกโกแลตเค้กและแพนเค้กโดยใช้อาโวคาโดลงไปผสมในแป้งได้อีกด้วย
เค้กอาโวคาโดดิบ
เค้กอาโวคาโดสามารถปรุงเป็นเค้กดิบได้โดยใช้อาโวคาโดสด และวัตถุดิบอื่น ๆ ซึ่งผสมเข้าด้วยกันเป็นเนื้อเนียนละเอียดแล้วนำไปแช่เย็น ซึ่งสามารถนำเครื่องเตรียมอาหารมาใช้ในการปั่นส่วนผสมได้ เค้กอาโวคาโดดิบที่ปรุงกับอาโวคาโดจำนวนมากมักมีวิตามินสูงและมีกรดไขมันที่จำเป็นจำนวนมาก ซึ่งได้มาจากผลอาโวคาโด
บราวนีอาโวคาโด
บราวนีอาโวคาโด คือบราวนีที่ปรุงโดยใช้อาโวคาโดเป็นวัตถุดิบหลัก การใช้อาโวคาโดที่สุกงอมอาจมีส่วนทำให้เนื้อบราวนีชุ่มฉ่ำเหมือนฟัดจ์ นอกจากนี้ ยังสามารถนำถั่วดำมาใช้ปรุงในจานและใช้แทนที่แป้งได้
อาโวคาโดชีสเค้ก
อาโวคาโดชีสเค้ก เป็นรูปแบบของชีสเค้กที่ปรุงโดยใช้อาโวคาโดเป็นส่วนประกอบหลัก ซึ่งสามารถใช้อาโวคาโดดิบได้ อาโวคาโดชีสเค้กอาจมีเนื้อสัมผัสเป็นครีมและมีความคงตัว อาหารจานนี้ยังปรากฏในตอนหนึ่งของรายการโทรทัศน์ มาสเตอร์เชฟ ในเดือนมีนาคม ค.ศ. 2015
Cassidulidae
Cassidulidae เป็นวงศ์ของเอไคโนเดอร์มาตาที่อยู่ในอันดับ Cassiduloida
สกุลในวงศ์นี้ ได้แก่:
.be
.be เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเบลเยียม เริ่มใช้ครั้งแรกเมื่อ พ.ศ. 2531
อนุศักดิ์ เหล่าแสงไทย
อนุศักดิ์ เหล่าแสงไทย (Anusak Laosangthai, เกิด 5 มกราคม 2535) เจ้าของฉายา ศักดิ์ ดาบสอง นักฟุตบอลอาชีพชาวไทย ในตำแหน่งกองหน้า
ระดับทีมชาติ
เขาชนะเลิศ ฟุตบอลอาเซียนชิงแชมป์เยาวชนอายุไม่เกิน 17 ปี 2007 กับ ทีมชาติไทยรุ่นอายุไม่เกิน 17 ปี
เอลีซาเบ็ท เจ้าหญิงแห่งชเลสวิช-ฮ็อลชไตน์
เอลีซาเบ็ท เจ้าหญิงแห่งชเลสวิช-ฮ็อลชไตน์ (Elisabeth, Princess of Schleswig-Holstein) หรือ เจ้าหญิงเอลีซาเบ็ทแห่งลิพเพอ-ไวเซินเฟ็ลท์ ประสูติเมื่อวันที่ 28 กรกฎาคม 2500 ณ รัฐบาวาเรีย เยอรมนี เป็นพระธิดาในอัลเฟรด เจ้าชายแห่งลิพเพอ-ไวเซินเฟ็ลท์ กับ บารอนเนสอาร์มการ์ด จูลันกา วาร์กเนอร์ ฟอน เวิร์นบอน พระองค์ทรงเสกสมรสกับ คริสท็อฟ เจ้าชายแห่งชเลสวิช-ฮ็อลชไตน์ พระประมุขแห่งราชวงศ์ชเลสวิช-ฮ็อลชไตน์-ซอนเดอร์บูร์ก-กลึคส์บูร์ก เมื่อวันที่ 23 กันยายน 2524 รับพระราชทานพระอิสริยยศและพระฐานันดรที่ เฮอร์ไฮนีส เอลีซาเบ็ท เจ้าหญิงแห่งชเลสวิช-ฮ็อลชไตน์ พระชายา (พระฐานันดรเดิม: เฮอร์เซอรีนไฮนีส) มีพระบุตรดังนี้
หลังกจากเสกสมรสแล้ว พระองค์ยังคงทรงงานเกี่ยวกับธุรกิจออกแบบผ้าพันคอผ้าไหมโดยมีร้านเป็นของตัวเองในเมืองกลัสโฮล์ด
.es
.es เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศสเปน เริ่มใช้ครั้งแรกเมื่อ พ.ศ. 2531
ดูเพิ่ม
Toppdomän
พีระ เทศวิศาล
พีระ เทศวิศาล ชื่อเล่น พีท เกิด 24 พฤษภาคม พ.ศ. 2522 เป็นนักร้อง นักดนตรี อดีตสมาชิกวงพีซเมเกอร์กับสังกัดกรีนบีนส์ จากนั้นมีผลงานเดี่ยวกับค่ายเกสมิวสิก และโมโนมิวสิก
ประวัติ
พีระ จบการศึกษาระดับมัธยมจาก โรงเรียนกรุงเทพคริสเตียน และระดับอุดมศึกษาจาก คณะมนุษยศาสตร์ มหาวิทยาลัยรามคำแหง ได้ร่วมวงพีซเมกเกอร์ กับสมาชิกอีกคนคือ อนุวัฒน์ สงวนศักดิ์ภักดี โดยเซ็นสัญญากับค่าย กรีนบีนส์ จนมีผลงานเพลงพิเศษที่ใช้ชื่อว่า กรีนไลท์โปรเจ็กต์ และได้มีผลงานสตูดิโออัลบั้ม 3 ชุด มีเพลงฮิตอย่าง "เหงา","ไม่เคยถาม","จนกว่าฟ้าจะมีเวลา" เป็นต้น จนแยกกับวงในปี พ.ศ. 2548 เนื่องจากทั้งคู่อยากทำเพลงในแนวที่ตนเองถนัด ในปี พ.ศ. 2549 มีผลงานอัลบั้มในชุด Guess Music The First Confused Album ชื่อเพลง "คนรักคนที่สอง" และ จนในปี พ.ศ. 2550 มีผลงานอัลบั้มเดี่ยวชุดแรก Broken Toy กับสังกัดเกสมิวสิก และต่อมากับอัลบั้มชุด The Rhythm Traveler กับสังกัดโมโนมิวสิก ซึ่งมีเพลง "ผ่านมาให้แค่จำ" ที่ถูกเปิดมากที่สุดในคลื่นวิทยุ เมื่อช่วงเดือนธันวาคม 2556 ต่อมาปี 2559 มีเพลงชื่อ "ความรักไม่ใช่ทุกสิ่ง"
ปัจจุบัน พีท พีระ สมรสกับ เลม่อน ทัตธวลัญญ์ เมื่อวันที่ 26 สิงหาคม 2556
มีบุตรชาย1คนชื่อ ด.ช.ติณห์เทพทัต อัศรววชิรวิท ชื่อเล่น น้องชติณ เกิดเมื่อวันที่ 30 พฤศจิกายน พ.ศ. 2558
ปัจจุบัน (พ.ศ. 2563) เปลี่ยนชื่อเป็น พีราวัชร์ อัศววชิรวิท ดำรงตำแหน่ง ผู้จัดการ บริษัท โมโน มิวสิค
Chaetasteridae
Chaetasteridae เป็นวงศ์ของเอไคโนเดอร์มาตาที่อยู่ในอันดับ Valvatida
สกุลในวงศ์นี้ ได้แก่:
อาหารยุโรป
อาหารยุโรปหรือ อาหารตะวันตก เป็นคำที่ใช้อ้างถึงอาหารในทวีปยุโรป และประเทศตะวันตกอื่นๆ รวมทั้ง (ขึ้นกับคำจำกัดความ) รัสเซีย, เช่นเดียวกับอาหารที่ไม่ใช่อาหารพื้นเมืองในออสเตรเลีย ทวีปอเมริกา แอฟริกาใต้และโอเชียเนีย ซึ่งได้รับอิทธิพลจากยุโรป นิยามนี้ใช้โดยชาวเอเชียตะวันออกเพื่อให้ต่างจากอาหารแบบเอเชีย (นี่เป็นแบบเดียวกับที่ชาวตะวันตกให้นิยามอาหารของประเทศในเอเชียตะวันออก่ว่าเป็นอาหารเอเชีย) ในขณะที่ชาวตะวันตก คำนี้ในบางครั้งจะหมายถึงเฉพาะอาหารบนพื้นแผ่นดินของทวีปยุโรป และมีความหมายเช่นเดียวกับยุโรปภาคพื้นแผ่นดินโดยเฉพาะในภาษาอังกฤษแบบอังกฤษ อาหารของประเทศตะวันตกความหลากหลายภายในกลุ่ม แม้ว่าจะมีลักษณะเฉพาะที่ทำให้แตกต่างจากอาหารเอเชีย และอื่นๆ เมื่อเปรียบเทียบกับการปรุงอาหารในเอเชีย ตัวอย่างเช่น เนื้อสัตว์มีความโดดเด่นจะเสิร์ฟในขนาดที่รับประทาน สเต็กและเนื้อแล่เป็นแผ่นเป็นอาหารที่พบได้ทั่วไปในประเทศตะวันตก นิยมใช้ไวน์องุ่นและซอสเป็นเครื่องเคียง ใช้ผลิตภัณฑ์จากนมหลายชนิดในกระบวนการปรุงอาหาร ยกเว้นในอาหาร nouvelle มีการผลิต ชีส ในหลากหลายรูปแบบและ ผลิตภัณฑ์นมหมัก มีให้เลือกใช้ได้หลายชนิดเช่นกัน ขนมปังจากแป้งสาลีเป็นแหล่งของแป้งที่สำคัญ เช่นเดียวกับ พาสตา เกี๊ยว และ แพสตรี มันฝรั่งก็เป็นแหล่งของแป้งที่สำคัญในอาหารยุโรป และแพร่หลายในอาณานิคมของยุโรปในทวีปอเมริกา ข้าวโพดพบในอาหารยุโรปน้อยกว่าใน ทวีปอเมริกา แม้ว่าอาหารที่ทำจากข้าวโพด (polenta or mămăligă) เป็นส่วนสำคัญในอาหารอิตาลีและในคาบสมุทรบอลข่าน ขนมปังแบน โดยเฉพาะที่มีการแต่งหน้า เช่น พิซซาหรือ tarte flambée และข้าวมีรับประทานในยุโรปตะวันออกแต่ไม่ใช่อาหารหลัก สลัดถือเป็นส่วนสำคัญของอาหารยุโรป
อาหารเย็นแบบยุโรปที่เป็นทางการจะแยกเป็นจานต่างๆ โดยพัฒนามาจากการนำอาหารหลายจานมาวางบนโต๊ะพร้อมๆกัน ไปเป็นการเสิร์ฟอาหารตามลำดับ ในแบบที่เคร่งครัด อาหารที่เย็น ร้อม เผ็ด และหวานจะจัดเป็นอาหารเรียกน้ำย่อยหรือซุป จากนั้นเป็นจานหลัก และสุดท้ายเป็นของหวาน อาหารที่ทั้งหวานและเผ็ดเป็นอาหารที่พบได้ทั่วไปในสมัยจักรวรรดิโรมันโบราณ แต่ไม่ปกติในปัจจุบัน อาหารที่หวานจัดเป็นของหวานเท่านั้น การจัดเสิร์ฟที่ผู้รับประทานออกไปตักอาหารอย่างเป็นอิสระด้วยตนเองเรียกว่าบุฟเฟต์ พบได้เฉพาะในงานเลี้ยงหรือวันหยุด
Salentinellidae
Salentinellidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
สปีชีส์ในสกุล ได้แก่:
ไฟนอลแฟนตาซี XIII
ไฟนอลแฟนตาซี XIII (Final Fantasy XIII) เป็นวิดีโอเกมประเภทเกมสวมบทบาท แนวเรื่องวิทยาศาสตร์แฟนตาซี ผลิตและจัดจำหน่ายโดยบริษัทสแควร์อีนิกซ์ให้กับเครื่องเกมเพลย์สเตชัน 3, เอ็กซ์บ็อกซ์ 360 และต่อมาได้รับการพอร์ตลงระบบไมโครซอฟท์วินโดวส์ ออกจำหน่ายในประเทศญี่ปุ่นเมื่อธันวาคม พ.ศ. 2552 และออกจำหน่ายทั่วโลกเมื่อมีนาคม พ.ศ. 2553 เป็นเกมหลักลำดับที่ 13 ในชุด ไฟนอลแฟนตาซี ระบบของเกมเน้นการต่อสู้ที่มีจังหวะรวดเร็ว ผู้เล่นสามารถพัฒนาตัวละครผ่านคริสตาเรียม และใช้ระบบพาราไดม์ในการเลือกความสามารถที่ตัวละครจะใช้ในการต่อสู้ เกมนี้ยังคงมีองค์ประกอบบางอย่างที่พบได้ร่วมกันในเกมชุดไฟนอลแฟนตาซี เช่น การอัญเชิญมนตร์อสูร โชโคโบะ และเรือเหาะ เป็นต้น
เนื้อเรื่องของเกมดำเนินอยู่ในดินแดนลอยฟ้าโคคูน ปกครองโดยรัฐบาลเดอะแซงค์ทัม ซึ่งมีคำสั่งให้กวาดล้างประชาชนทุกคนที่ได้สัมผัสกับพัลส์ โลกเบื้องล่างอันน่ารังเกียจ
เกมนี้เริ่มพัฒนาตั้งแต่ พ.ศ. 2547 และเปิดตัวครั้งแรกในงาน E3 พ.ศ. 2549 แต่เดิมมีแผนจะให้เป็นเกมหลักของเกม ไฟนอลแฟนตาซี ชุด ฟาบูลา โนวา คริสตาลิส และเป็นเกมแรกที่ใช้เอนจินที่ชื่อว่าคริสตัลทูลส์ซึ่งพัฒนาโดยสแควร์อีนิกซ์เอง ไฟนอลแฟนตาซี XIII ได้รับคำวิจารณ์ในเชิงบวกเป็นส่วนใหญ่จากนิตยสารเกมหัวต่างๆ ซึ่งส่วนใหญ่ชื่นชมงานภาพ การนำเสนอ และระบบการต่อสู้ ในขณะที่เนื้อเรื่องของเกมได้รับคำวิจารณ์แบบก้ำกึ่ง โดยเฉพาะเรื่องความเป็นเส้นตรงของเนื้อเรื่องเมื่อเทียบกับเกมภาคก่อนๆ ใน พ.ศ. 2552 เกมนี้ขายในประเทศญี่ปุ่นได้ 1.7 ล้านชุด กลายเป็นเกมไฟนอลแฟนตาซีภาคที่ขายได้เร็วที่สุดเท่าที่เคยมีมาในขณะนั้น จนถึง พ.ศ. 2556 เกมนี้ถูกขายไปแล้วกว่า 6 ล้านชุดทั่วโลก และมีภาคต่ออีก 2 ภาค ได้แก่ ไฟนอลแฟนตาซี XIII-2 (พ.ศ. 2554) และ ไลท์นิงรีเทิร์นส์: ไฟนอลแฟนตาซี XIII (พ.ศ. 2556)
การต่อสู้
ไฟนอลแฟนตาซีภาคนี้มีตัวละครที่บังคับได้ในฉากต่อสู้ 3 ตัว การบังคับตัวละครสามารถบังคับได้อิสระเพียงตัวเดียว ส่วนอีกสองตัวจะใช้ระบบออปติมา หรือพาราไดม์ในภาคภาษาอังกฤษ เพื่อกำหนดบทบาทตัวละครว่าจะเน้นการกระทำแบบใดในการต่อสู้ โดยออปติมาจะมีทั้งหมด 6 แบบ ซึ่งทั้ง 6 แบบสามารถตั้งให้ตัวละครที่ควบคุมได้สูงสุด 6 ชุด โดยระหว่างการต่อสู้สามารถเปลี่ยนแผนของกลุ่ม แต่ไม่สามารถเปลี่ยนแผนเฉพาะตัวได้ โดยออปติมาทั้งหมด มีดังนี้
ก่อนการต่อสู้ ตัวละครจะสามารถเห็นตัวศัตรู และค่าพลังชีวิต (HP) ของศัตรูได้ก่อนการต่อสู้ เมื่อสัมผัสศัตรูจะมีการตัดคัทซีนเข้าสู่ฉากต่อสู้แทบจะทันที และเมื่อจบการต่อสู้ เกมจะแสดงเวลาในการกำจัดศัตรู คอมโบสูงสุด จำนวนการโจมตีเบรก และการประเมินการต่อสู้ในแต่ละรอบ แสดงเป็นจำนวนดาว สูงสุดที่ 5 ดาว
สำหรับระบบการต่อสู้จะนำระบบแอกทีฟไทม์แบทเทิล (ATB) กลับมาใช้อีกครั้ง โดยเป็นการใส่คำสั่งโดยมีการกำหนดในแต่ละคำสั่งว่าจะใช้แถบ ATB กี่หลอด (เรียกค่า ATB ในแต่ละคำสั่งว่า "คอสต์พอยท์") เมื่อใส่คำสั่งแล้วเมื่อแถบเวลาเต็มตัวละครจะดำเนินการอย่างต่อเนื่องจนหมดเทิร์นของตัวละครนั้นๆ ดังนั้นเวทมนตร์ในภาคนี้จะไม่ใช้ค่า MP จำนวนหลอด ATB จะเพิ่มเมื่อมีเหตุการณ์สำคัญ เช่น ได้มนต์อสูร เป็นต้น นอกจากนี้ ยังมีคำสั่งบางส่วนที่ต้องใช้ค่าเทคนิค (TP) ซึ่ง TP จะเพิ่มมาเมื่อจบการต่อสู้ เช่น การดูข้อมูลศัตรู การเรียกมนต์อสูรประจำตัว และเวทย์บางชนิด เป็นต้น โดยในเทรลเลอร์แรกที่ออกมานั้น คำสั่งจะเรียงลงมาในแนวตั้ง และมีการกำหนดค่า ATB สูงสุด แต่ในตัวเกมจริงคำสั่งจะเรียงในแนวนอน 2 แถว และ ATB จะแสดงเฉพาะเวลารอคำสั่ง ซึ่งสามารถใส่คำสั่งได้สูงสุด 6 คำสั่ง
สถานะเบรก หรือสแต็กเกอร์ในภาคภาษาอังกฤษ เป็นระบบใหม่ในภาคนี้ โดยเมื่อตัวละครโจมตีต่อเนื่องจนศัตรูตอบโต้ไม่ได้ในระยะเวลาหนึ่ง ตัวศัตรูจะเรืองแสงสีเหลือง เมื่อผู้เล่นโจมตีศัตรูในสภาวะนี้จะเกิดความรุนแรงมาก สถานะเบรกมีระยะเวลาจำกัด เมื่อแถบเชนที่มุมขวาบนของจอลดลงจนหมด ภาวะเบรกจะสิ้นสุดลง หากตัวละครมีการพัฒนามาก อาจโจมตีศัตรูในสถานะเบรกได้ถึงหลักหมื่น